Document ID: 32010R0928
Publication Date: 2010-10-15

Content:
REGOLAMENT TAL-KUMMISSJONI (UE) Nru 928/2010
tal-15 ta’ Ottubru 2010
li jikkoreġi r-Regolament (UE) Nru 909/2010 li jistabbilixxi l-koeffiċjent ta’ allokazzjoni għall-applikazzjonijiet għal liċenzji ta’ esportazzjoni tal-ġobon biex jiġi esportat lejn l-Istati Uniti tal-Amerika fl-2011 skont ċerti kwoti tal-GATT
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni tas-swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
Wara li kkunsidrat ir-Regolament tal-Kummissjoni (KE) Nru 1187/2009 tas-27 ta’ Novembru 2009 li jistabbilixxi regoli dettaljati speċjali għall-applikazzjoni tar-Regolament tal-Kunsill (KE) Nru 1234/2007 dwar liċenzji ta’ esportazzjoni u rifużjonijiet ta’ esportazzjoni fil-każ ta’ ħalib u prodotti tal-ħalib (2), b’mod partikolari l-ewwel subparagrafu tal-Artikolu 23(1) u l-ewwel subparagrafu ta’ (3) tiegħu,
Billi:
(1)
Kien hemm żball fl-Anness għar-Regolament tal-Kummissjoni (UE) Nru 909/2010 (3), għall-koeffiċjent tal-allokazzjoni tal-gruppi 16-Urugwaj u 17-Urugwaj. Dawn il-koeffiċjenti għadhom ma ġewx applikati mill-Istati Membri.
(2)
Sabiex jiżgura li l-operaturi fl-Istati Membri differenti huma trattati b’mod li mhuwiex diskriminatorju u li ma jinħarġu l-ebda liċenzji abbażi ta’ koeffiċjenti li mhumiex korretti, dan ir-Regolament għandu japplika mid-data tal-pubblikazzjoni tar-Regolament (UE) Nru 909/2010.
(3)
Ir-Regolament (KE) Nru 909/2010 għandu għalhekk jiġi kkoreġut skont dan.
ADOTTAT DAN IR-REGOLAMENT:
Artikolu 1
L-Anness għar-Regolament (UE) Nru 909/2010 għandu jiġi emendat skont l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mit-12 ta’ Ottubru 2010.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, il-15 ta’ Ottubru 2010.

Metadata:
Eurovoc Level 1 Categories: 100147
100157
100161
Eurovoc Level 2 Categories: 100283
100192
100282
100193
100255
100279
100194
Eurovoc Level 3 Categories: 2519
2079
2119
3185
2106
6205
2763
614
3156
7207
1615
2200
All Eurovoc Categories: 1102
1136
161
1642
888
946